**Česta pitanja i odgovori**

*Obzirom na veliki broj prijavitelja, molimo da prija slanja upita elektroničkom poštom provjerite da li je na Vaše pitanje već ponuđen odgovor u priloženoj tablici koja će se po potrebi osvježavati dodatnim upitima i odgovorima.*

|  |  |  |
| --- | --- | --- |
|  | **Pitanje** | **Odgovor** |
| 1. | Koji su uvjeti za prijavu na natječaj? | 1. državljanstvo Republike Hrvatske i imaju prebivalište na području Republike Hrvatske
2. status redovitog učenika/ce sukladno odredbama Zakona o odgoju i obrazovanju u osnovnoj i srednjoj školi
3. prosjek ocjena završnog razreda osnovne škole, odnosno prethodno završenog razreda srednje škole iznosi minimalno 3,00
4. učenik/ca ne ponavlja razred u školskoj godini 2020./2021.
5. obrazovanje u deficitarnim zanimanjima u sustavu vezanih obrta po Jedinstvenom modelu obrazovanja (JMO)
6. u cijelosti opravdane potporu iz školske godine 2017./2018., 2018./2019. i 2019./2020. ako su iste korištene
7. učenik/ca ne može istovremeno biti korisnik stipendije ili druge potpore za školovanje iz drugih izvora
 |
| 2. | Koju dokumentaciju je obvezno potrebno dostaviti za prijavu na natječaj? | 1. Ispunjeni Prijavni obrazac STIPENDIRANJE/2020 za projekt „Stipendiranje učenika u obrtničkim zanimanjima“ za 2020. godinu - vidi poveznicu: „Primjer ispunjenog Prijavnog obrasca“ (dio označen žutom bojom ispunjava škola)

1. Skupna izjava STIPENDIRANJE/2020 – vidi poveznicu: „ Primjer ispunjene Skupne izjave“
2. Preslika osobne iskaznice ili domovnice učenika/ce
3. Preslika svjedodžbe prethodnog razreda srednje škole za školsku godinu, odnosno preslika svjedodžbe završnog razreda osnovne škole za učenike koji su upisali prvi razred srednje škole
4. Preslika dokumenta iz kojeg je vidljiv IBAN tekućeg ili žiro-računa učenika/ce.

Napominjemo kako sve prijave koje su zadovoljile administrativnu provjeru u smislu priložene propisane dokumentacije boduju se sukladno propisanim kriterijima, a po završetku ovog postupka formira se bodovna lista. Bespovratna sredstva se odobravaju Podnositeljima prijave temeljem formirane bodovne liste, počevši s onima s najvećim brojem bodova do konačne raspodjele ukupnog iznosa proračunskih sredstava namijenjenih za Projekt „Stipendiranje učenika u obrtničkim zanimanjima“ za 2020. godinu. Stoga je preporuka da se uz obveznu dokumentaciju dostavi i odgovarajuća dokumentacija potrebna za ostvarenje bodova. |
| 3. | Da li je moguće isplatiti stipendiju na tekući račun ili žiro račun roditelja ili neke druge osobe? | Nije moguće. |
| 4. | Koja zanimanja se stipendiraju po ovom Programu? | Stipendiraju se isključivo deficitarna zanimanja u sustavu vezanih obrta koja se izvode po Jedinstvenom modelu obrazovanja (JMO). |
| 5. | Moje dijete se školuje za mesara, a ne može dobiti stipendiju. Obzirom da je mesar deficitarno zanimanje zašto mu se ne odobri stipendija? | Stipendije se odobrava isključivo za stjecanje zanimanja u sustavu vezanih obrta koja se izvode po Jedinstvenom modelu obrazovanja (JMO) temeljem sklopljenog ugovora o naukovanju s gospodarskim subjektom. |
| 6. | Moje dijete ide u školu za zanimanje fotograf. Može li se prijaviti u ovaj Program? | Zanimanje fotograf nije određeno kao deficitarno sukladno Projektu „Stipendiranje učenika u obrtničkim zanimanjima“ za 2020. godinu te je u tom smislu stipendiju za stjecanje ovog zanimanja moguće odobriti ukoliko je isto uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja za 2020. godinu Hrvatskog zavoda za zapošljavanje. |
| 7. | U slučaju kada je stipendija isplaćena koja je obveza mog djeteta?  | Obveza Korisnika kojem su dodijeljena bespovratna sredstva je da u roku od 30 dana od dana završetka školske godine Ministarstvu dostavi dokaz o opravdanosti korištenja sredstava (svjedodžba) i ispunjeni Obrazac 2. „Podaci nakon završetka aktivnosti“.  |
| 8. | Moje dijete je prošle godine dobilo stipendiju. Zašto ove godine kada pohađa 2. razred iste škole i istog zanimanja nije dobilo stipendiju? | Stipendija se odobrava samo za tekuću školsku godinu te je u tom smislu potrebno se javiti na natječaj svake školske godine ukoliko želite koristiti stipendiju. |
| 9. | Hoće li svi koji se prijave dobiti stipendiju ili se dodjeljuje po bodovima? | Sve prijave koje su zadovoljile administrativnu provjeru boduju se sukladno navedenim kriterijima, a po završetku ovog postupka formira se bodovna lista. Bespovratna sredstva se odobravaju Podnositeljima prijave temeljem formirane bodovne liste, počevši s onima s najvećim brojem bodova do konačne raspodjele ukupnog iznosa proračunskih sredstava namijenjenih za Projekt „Stipendiranje učenika u obrtničkim zanimanjima“ za 2020. godinu. U slučaju jednakog broja bodova prednost ima učenik/ca u težoj materijalnoj i socijalnoj situaciji, a ukoliko ovaj kriterij ne donese različit broj bodova, prednost ima učenik/ca više godine školovanja. |
| 10. | Kakva je procedura u slučaju da učenik/ca padne razred, a dobio/la je stipendiju za tu školsku godinu? | Potrebno je obavijestiti Ministarstvo gospodarstva i održivog razvoja nakon čega se učeniku/ci dostavlja **Odluka o povratu isplaćenih sredstava.** |
| 11. | Kada je potrebno dostaviti ovjerenu (solemniziranu) bjanko zadužnicu i na koji iznos treba glasiti? | Ovjerena (solemizirana) bjanko zadužnica se dostavlja uz Ugovor o dodijeljenoj potpori, dakle po odobrenju stipendije. Bjanko zadužnica treba glasiti na prvi veći iznos u odnosu na iznos dodijeljene stipendije. |
| 12. | Zašto je potrebno dostaviti ovjerenu (solemniziranu) bjanko zadužnicu? | Ovjerena (solemnizirana) bjanko zadužnica se dostavlja u svrhu ispunjenja ugovornih obveza korisnika stipendije, primjerice kada učenik/ca padne razred i ne vrati isplaćeni iznos stipendije ili ne dostavi svjedodžbu i ispunjeni Obrazac 2. |
| 13. | Može li zadužnica glasiti na učenika/cu ukoliko je punoljetan/na? | U slučaju punoljetnosti učenika potrebno je da zakonski zastupnik/roditelj ili skrbnik na bjanko zadužnici bude naveden kao jamac platac s obzirom na status osobe na koju se zadužnica izdaje.  |
| 14. | Moje dijete je prošle godine dobilo stipendiju. Ove godine kada pohađa 2. razred iste škole i istog zanimanja nije dobilo stipendiju, a poslali smo Vam svjedodžbu i potvrdu škole da redovno pohađa školu. Ostale dokumente smo već predali prošle godine. Zašto mu nije dodijeljena stipendija? | Dokumentacija koja je predana **bez Prijavnog obrasca neće se smatrati Prijavom u Projekt** te u tom slučaju Ministarstvo nije dužno Prijavitelja obavijestiti o neprihvatljivosti dostavljene dokumentacije niti tražiti nadopunu dokumentacije obzirom da se niste niti prijavili u Projekt. |
| 15. | Poslali smo prijavu za stipendiju i već je prošlo mjesec dana a nismo dobili nikakav odgovor. Koliko dugo se čeka da stipendija bude isplaćena? | Sukladno odredbama Projekta **isplata prvog dijela stipendije planirana je do kraja ožujka 2021. godine.** U svrhu isplate stipendije potrebno je da su sve zaprimljene prijave administrativno obrađene i evidentirane u sustavu. Naime, bespovratna sredstva se odobravaju Podnositeljima prijave temeljem formirane bodovne liste, počevši s onima s najvećim brojem bodova do konačne raspodjele ukupnog iznosa proračunskih sredstava namijenjenih za ovaj Projekt. Obzirom da postoji pravo na dopunu dokumentacije koje iznosi 10 dana to znatno produljuje vrijeme obrade prijava. Informacije o statusu Prijave za dodjelu bespovratne potpore raspoložive su putem poveznice: [http://poticaji.mingo.hr/.](http://poticaji.mingo.hr/) |
| 16. | Trebamo li uz prijavu u projekt prilagati Obrazac 1 i Obrazac 2? | Ne. Obrazac 1 se dostavlja uz Ugovor o dodijeljenoj stipendiji, a Obrazac 2 uz svjedodžbu kao dokaz o opravdanosti korištenja sredstava. |
| 17. | Može li učenik koji se obrazuje za CNC operatera dobiti stipendiju? | Zanimanje CNC operater nije zanimanje iz sustava vezanih obrta koje se izvodi po Jedinstvenom modelu obrazovanja (JMO) te za stjecanje istog nije moguće ostvariti stipendiju temeljem ovog Projekta. |
| 18. | Može li se ukoliko je dijete ostvarilo prosjek 2,97 zaokružiti na 3,00 kako bi dijete moglo dobiti stipendiju? | Nije moguće. |
| 19. | Poslao sam dokumentaciju. Možete li mi reći je li stigla i je li nešto nedostaje? | Na upite o dospijeću pošiljke nismo u mogućnosti pružati informacije zbog velikog broja prijavitelja. Svi prijavitelji će nakon administrativne obrade pisanim putem biti obaviješteni o ishodu prijave odnosno biti će pozvani na dopunu dokumentacije ukoliko nešto od propisane dokumentacije nedostaje. |
| 20. | Moje dijete pohađa smjer obrazovanja koji nije uvršten u popis zanimanja u Programu, ali pohađa srodan smjer. Može li se prijaviti na ovu stipendiju? | Prijava za stipendiju nije moguća. |
| 21. | Moje dijete pohađa dualno obrazovanje (zanimanje soboslikar ličilac dekorater). Može li dobiti ovu stipendiju? | Stipendiraju se isključivo učenici koji se obrazuju za stjecanje deficitarnih zanimanja koja se izvode po Jedinstvenom modelu obrazovanja (JMO), stoga za stjecanje zanimanja koja se izvode po modelu dualnog obrazovanja nije moguće dodijeliti stipendiju. |
| 22. | Je li preslika kartice tekućeg/žiro-računa na kojoj se vidi IBAN dovoljan dokaz ili je potrebno dostaviti posebnu potvrdu banke? | Prihvatljivi su svi dokumenti temeljem kojih je razvidan IBAN računa i vlasnik računa. |
| 23. | Ispunjava li se na Obrascu 1 podaci od učenika/ce, od mene kao skrbnika ili od oboje? Tko potpisuje Obrazac 1? | Obrazac 1. potpisuju i učenik/ca i roditelj/skrbnik/zakonski zastupnik, ali se Obrazac 1. ne podnosi priliko Prijave u Projekt. |
| 24. | Moje dijete je prošle školske godine pohađalo smjer kojem se ne može dodijeliti stipendija. Ove školske godine pohađa drugu školu i smjer po JMO. Može li se prijaviti na ovu stipendiju? | Može, ukoliko ispunjava propisane uvjete. |
| 25. | Moraju li obrasci biti računalno ispisani ili se smiju ispuniti ručno? | Obrasci mogu biti ispisani pomoću računala ili ručno, ali moraju biti vlastoručno potpisani. |
| 26. | U Projektu se spominje da učenici ne smiju koristiti stipendije iz drugih izvora. Je li novčana nagrada naučnicima na temelju ugovora o naukovanju stipendija prema ovom Projektu? | Nije. |
| 27. | Može li se odobriti stipendija za program Rukovatelj građevinskih strojeva? | Navedeno zanimanje nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta. |
| 28. | Može li se odobriti stipendija za program Šumarski tehničar? | Navedeno zanimanje nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta. |
| 29. | Poštovani da li vi šaljete dokumentaciju i ugovore koje ćemo popuniti i s bjanko zadužnicom vama poslati? | Dokumentacija potrebna za prijavu raspoloživa je na službenim stranicama Ministarstva gospodarstva i održivog razvoja te se ista ne dostavlja potencijalnim Podnositeljima prijava. Što se tiče ugovora, po okončanju postupka administrativne provjere i provjere prihvatljivosti, svim korisnicima stipendije Ministarstvo gospodarstva i održivog razvoja dostavlja iste na prihvat koje potom korisnici dostavljaju ovom javnopravnom tijelu zajedno s bjanko zadužnicom. |
| 30. | Sin je upisao u 1. razred za kuhara. Pitala sam školu da mi ispune onu prvu stranicu, koju škola ispunjava, gdje piše program po JMO.Kažu mi da ne mogu ispuniti, jer njihova škola nije po JMO programu. | Temeljem navedenog proizlazi da učenik pohađa obrazovni program koji se ne izvodi po Jedinstvenom modelu obrazovanja (JMO) te je navedeno razlog zbog kojeg Vam škola nije mogla potvrditi Obrazac. Pretpostavljamo da učenik navedeni program pohađa po „klasičnom modelu“ ili „školskom programu“ obrazovanja. |
| 31. | Zanima me da li je strojarski računalni tehničar deficitarno zanimanje? | Navedeno zanimanje nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta. |
| 32. | Može li se odobriti stipendija za frizera? | Zanimanje frizer nije uvršteno na popis zanimanja koja su ovim Projektom određena kao deficitarna, ali ukoliko je navedeno zanimanje uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja u 2020. godini Hrvatskog zavoda za zapošljavanje, moguće je podnijeti Prijavu pod uvjetom da su zadovoljeni ostali propisani uvjeti. |
| 33. | Može li se odobriti stipendija za prodavač? | Zanimanje prodavač nije uvršteno na popis zanimanja koja su ovim Projektom određena kao deficitarna, ali ukoliko je navedeno zanimanje uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja u 2020. godini Hrvatskog zavoda za zapošljavanje, moguće je podnijeti Prijavu pod uvjetom da su zadovoljeni ostali propisani uvjeti. |
| 34. | Da li je dovoljna potvrda o školovanju (svrha stipendiranje) koju smo dobili na početku školske godine jer (tko zna kad će u školu ) umjesto prijemnog obrasca koji ste propisali? | U svezi navedenog upućujemo Vas na popis obvezne dokumentacije (Odgovor broj 2.). |
| 35. | Sin je upisao prvi razred srednje škole za zanimanje elektromehaničar prema JMO modelu. Prebivalište i škola su mu na području Zagrebačke županije. Na internetskoj stranici HZZ-a Preporuke za obrazovnu upisnu politiku i politiku stipendiranja za 2020. godinu i program elektromehaničar se ne nalazi na njihovom popisu programa u kojima treba povećati upise (za područje Grada Zagreba i Zagrebačke županije).Znači li to da moj sin, iako se školuje prema JMO modelu, nema pravo na ovu stipendiju? | Elektromehaničar je zanimanje koje je ovim Projektom određeno kao deficitarno. |
| 36. | Mora li preslika svjedodžbe biti ovjerena od škole ili javnog bilježnika za podnošenje prijave za učeničku stipendiju? | Potrebno je priložiti presliku originalne svjedodžbe koja sadržava potpis ravnatelja/razrednika i pečat škole. Nije potrebna dodatna ovjera od strane škole ili javnog bilježnika. |
| 37. | Molila bih Vas informaciju da li je Veterinarski tehničar u Osječko-baranjskoj županiji na popisu deficitarnih zanimanja po JMO? | Navedeno zanimanje nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta. |
| 38. | Da li nam je važeća zadužnica koju smo predali za stipendiranje učenika 2019/2020. i možemo li je ponovno koristiti za prijavu u Projekt 2020/2021.? | Da. |
| 39. | Nije mi jasan odgovor na već postavljeno pitanje br. 5?Da li se možemo prijaviti za stipendiju obzirom da je mesar zanimanje obuhvaćeno spiskom (toc. 6 Projekta)? | Zanimanje mesar je Projektom određeno kao deficitarno te je moguće ishoditi stipendiju ukoliko učenik/ca pohađa obrazovni program prema Jedinstvenom modelu obrazovanja (JMO). U pitanju/odgovoru pod rednim brojem 5. dane su informacije u svezi mogućnosti dodjele stipendije s osnove pohađanja obrazovnog programa koji se provodi po „klasičnom modelu“, a ne po Jedinstvenom modelu obrazovanja (JMO). |
| 40. | Učenik je upisao deficitarno zanimanje (dimnjačar DON.). Može li se prijaviti za stipendiju? | Stipendiraju se isključivo učenici koji se obrazuju za stjecanje deficitarnih zanimanja koja se izvode po Jedinstvenom modelu obrazovanja (JMO), stoga za stjecanje zanimanja koja se izvode po modelu dualnog obrazovanja nije moguće dodijeliti stipendiju. |
| 41. | Naveli ste da za sve članove zajedničkog domaćinstva moramo predati Potvrdu o visini dohotka i primitka, pa me zanima da li tu podrazumijevate širu obitelj odnosno baku i djeda? | Zajedničko domaćinstvo je svaka zajednica osoba, bez obzira na srodstvo, koje zajedno stanuju na istoj adresi prebivališta u stambenom prostoru s jedinstvenim režijskim troškovima, zajedno privređuju i troše ostvarene prihode, te zajedno koriste pokretnine i nekretnine za podmirenje osnovnih životnih potreba. |
| 42. | Zanima me ukoliko imamo primanja po članu domaćinstva više od 1.500,00 kuna mjesečno, a sve druge uvjete učenik ispunjava, da li možemo ostvariti pravo na stipendiju? | Materijalni status obitelji nije uvjet za prijavu, već je dio bodovnih kriterija.Prijavitelji koji ispunjavaju propisane uvjete mogu se prijaviti bez obzira na materijalni status. |
| 43. | Kćer mi je upisala zanimanje frizer JMO, a sada ispada da nema pravo na stipendiju.Mišljenja sam da su time djeca prevarena prilikom upisa i molim Vas da mi objasnite što se desilo i tko je tu pogriješio.Javljam se iz Slavonskog Broda. | Osim zanimanja koja su ovim Projektom određena kao deficitarna, stipendiju je moguće dodijeliti i za zanimanja su uvrštena na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja za 2020. godinu, Hrvatskog zavoda za zapošljavanje.Budući da na području Brodsko-posavske županije navedenim Preporukama zanimanje frizer nije određeno kao deficitarno, sukladno odredbama Projekta nije moguće ishoditi stipendiju.Napominjemo kako ministarstvo nadležno za obrt niz godina provodi ovaj Projekt te se istim isključivo stipendiraju učenici koji se obrazuju za deficitarna zanimanja iz sustava vezanih obrta po Jedinstvenom modelu obrazovanja (JMO). |
| 44. | Kako se online prijaviti za stipendiju? | Prijava elektroničkim putem nije moguća. Prijave se podnose Ministarstvu neposredno ili putem pošte od 27.10. do 30.11.2020. godine na adresu: **MINISTARSTVO GOSPODARSTVA I ODRŽIVOG RAZVOJA** „Prijava na Otvoreni javni poziv – Projekt Stipendiranje učenika u obrtničkim zanimanjima“ za 2020. godinu Ulica grada Vukovara 78 10000 ZAGREB |
| 45. | Moja kćer pohađa prvu godinu u Školi za grafičku i medijsku kulturu smjer Grafičar tiska? Ima li pravo na stipendiju? | Navedeno zanimanje nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta. |
| 46. | Zanimanje Elektroničar-mehaničar – ima li pravo na stipendiju? | Zanimanje elektroničar-mehaničar nije uvršteno na popis zanimanja koja su ovim Projektom određena kao deficitarna, ali ukoliko je navedeno zanimanje uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja u 2020. godini Hrvatskog zavoda za zapošljavanje, moguće je podnijeti Prijavu pod uvjetom da su zadovoljeni ostali propisani uvjeti. |
| 47. | Ima li moj sin, kao učenik smjera Puškar, pravo na stipendiju u obrtničkim zanimanjima? | Zanimanje puškar nije uvršteno na popis zanimanja koja su ovim Projektom određena kao deficitarna, ali ukoliko je navedeno zanimanje uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja u 2020. godini Hrvatskog zavoda za zapošljavanje, moguće je podnijeti Prijavu pod uvjetom da su zadovoljeni ostali propisani uvjeti. |
| 48. | Učenik je strani državljanin-Republike Sjeverne Makedonije i ima prebivalište na području RH. Dali se ima pravo prijaviti za stipendije?  | Sukladno točki 5. Projekta „Stipendiranje učenika u obrtničkim zanimanjima“ za 2020. godinu prijavu mogu podnijeti državljani Republike Hrvatske koji imaju prebivalište na području Republike Hrvatske. |
| 49. | Imamo jednu učenicu 3raz kozmetičara, jedan prvi razred Šumarski tehničar i jednu učenicu u Slastičarima? Imaju li pravo na stipendiju? | Šumarski tehničar nije zanimanje iz sustava vezanih obrta koja se izvode po Jedinstvenom modelu obrazovanja (JMO) te za isto nije moguće ishoditi stipendiju sukladno odredbama ovog Projekta.Slastičar je zanimanje koje je ovim Projektom određeno kao deficitarno te je za isto moguće ishoditi stipendiju ukoliko se isto izvodi po Jedinstvenom modelu obrazovanja (JMO) uz zadovoljavanje ostalih pripisanih uvjeta.kozmetičar nije uvršteno na popis zanimanja koja su ovim Projektom određena kao deficitarna, ali ukoliko je navedeno zanimanje uvršteno na popis deficitarnih zanimanja na određenom području, a sukladno Preporukama za obrazovnu upisnu politiku i politiku stipendiranja u 2020. godini Hrvatskog zavoda za zapošljavanje, moguće je podnijeti Prijavu pod uvjetom da su zadovoljeni ostali propisani uvjeti. |
| 50.  | Sin ide u 2 razred Obrtničke škole Opatija (zanimanje mesar). Nije mi jasan odgovor na već postavljeno pitanje br. 5?Da li se možemo prijaviti za stipendiju obzirom da je mesar zanimanje obuhvaćeno  popisom Projekta? | Mesar je zanimanje koje je ovim Projektom određeno kao deficitarno te je s osnove obrazovanja za isto moguće ishoditi stipendiju (uz zadovoljavanje ostalih propisanih uvjeta). Napominjemo da Obrtnička škola Opatija obrazovanje za zanimanje mesar provodi po Jedinstvenom modelu obrazovanju (JMO). Upit pod brojem 5. je postavljen od strane roditelja čije dijete se ne obrazuje po Jedinstvenom modelu obrazovanja (JMO) već po „klasičnom modelu“ obrazovanja stoga je odgovor negativan. |
| 51.  | Da li u trenutku predaje zahtjeva za stipendiju možemo biti potpisnici stipendije iz drugog izvora pa da u slučaju da dobijemo Vašu stipendiju prekinemo Ugovor s prvom? | Sukladno točki 5. Projekta „Stipendiranje učenika u obrtničkim zanimanjima“ za 2020. godinu prijavu mogu podnijeti učenici koji nisu korisnici stipendije ili druge potpore za školovanje iz drugih izvora. |